
Na osnovu člana 121. u vezi sa članom 176. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22 i 28/25), članova 233. i 234. Statuta Univerziteta u Sarajevu, broj: 01-14-35-1/23 od 26. 7. 2023. godine, Odluke Senata Univerziteta u Sarajevu broj: 01-16-38/26 od 30. 09. 2026. godine i broj: 01-16-39/26 od 30. 09. 2026. godine, u skladu sa sa Odlukom o usvajanju Dinamičkog plana potreba za raspisivanje konkursa za izbor u akademska zvanja na Univerzitetu u Sarajevu – Farmaceutskom fakultetu u akademskoj 2026/2027. godini (broj: 0101-3848/26 od 02. 07. 2026. godine), Odlukom Senata Univerziteta u Sarajevu (broj: 01-15-68/26 od 15. 07. 2026. godine), Univerzitet u Sarajevu – Farmaceutski fakultet raspisuje dana 09. 10. 2026. godine

K O N K U R S 
za izbor u akademsko zvanje

 1. Nastavnik/ica u zvanje docent/ica na naučnoj oblasti „Farmakologija i klinička farmacija s farmakokinetikom“, jedan izvršilac, na određeno vrijeme, u punom radnom vremenu, na osnovu Dinamičkog plana potreba za raspisivanje konkursa za izbor u akademska zvanja u akademskoj 2026/2027. godini, usvojenog Odlukom Vijeća Univerziteta u Sarajevu – Farmaceutskog fakulteta broj: 0101-3848/26 od 02. 07. 2026. godine, Tabela 1, redni broj 3 – Konkursi za izbor u isto ili više akademsko zvanje.
2. Nastavnik/ica u zvanje docent/ica na naučnoj oblasti „Farmakognozija i fitofarmacija“, jedan izvršilac, na određeno vrijeme, u punom radnom vremenu, na osnovu Dinamičkog plana potreba za raspisivanje konkursa za izbor u akademska zvanja u akademskoj 2026/2027. godini, usvojenog Odlukom Vijeća Univerziteta u Sarajevu – Farmaceutskog fakulteta broj: 0101-3848/26 od 02. 07. 2026. godine, Tabela 1, redni broj 10 – Konkursi za izbor u isto ili više akademsko zvanje.

USLOVI: 
Kantidat/tkinje koji/e se prijavljuju za naznačene radne pozicije pored opštih uslova propisanih Zakonom o radu treba da ispunjavaju uslove propisane članom 112. stav 2. tačka d. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22 i 28/25) i članova 224.-228. Statuta Univerziteta u Sarajevu broj: 01-14-35-1/23 od 26. 7. 2023. godine: 
docent: naučni stepen doktora u naučnoj oblasti na koju se bira, minimalno tri naučna rada objavljena u priznatim publikacijama, od čega je jedan naučni rad objavljen u publikaciji relevantnim naučnim bazama podataka; 
U skladu sa članom 176. Zakona o visokom obrazovanju ("Službene novine Kantona Sarajevo" broj:36/22 i 28/25): ''svi članovi akademskog osoblja koji su izabrani u akademsko zvanje prema odredbama zakona koji prestaje da važi stupanjem na snagu ovog zakona zadržavaju pravo da budu izabrani u isto ili više akademsko zvanje prema uslovima propisanim ranijim zakonom'', odnosno kandidati koji imaju izbor u naučno-nastavno zvanje prema ranije važećem zakonu ("Službene novine Kantona Sarajevo" broj 33/17,35/20,40/20,39/21) mogu da budu izabrani u skladu sa uslovima propisanim članom 96. stav 1. tačka d) Zakona o visokom obrazovanju Kantona Sarajevo („Službene novine Kantona Sarajevo“, broj: 33/17, 35/20, 40/20 i 39/21): 
docent: naučni stepen doktora u datoj oblasti, najmanje tri naučna rada objavljena u priznatim publikacijama koje se nalaze u relevantnim naučnim bazama podataka, pokazane nastavničke sposobnosti;. 
Svi kandidati koji se prijavljuju za izbor nastavnika, obavezni su u prijavi naznačiti ukoliko se prijavljuju u skladu sa odredbom člana 176. Zakona o visokom obrazovanju Kantona Sarajevo („Službene novine Kantona Sarajevo“, broj: 36/22 i 28/25).

 Uz vlastoručno potpisanu prijavu na konkurs za izbor u akademsko zvanje, kandidati prilažu dokaze slijedeće dokaze:
a) biografiju (CV) i spisak objavljenih naučnih/umjetničkih radova, naučna/umjetnička dostignuća i doprinos, 
b) dokumentaciju o nastavničkim sposobnostima, doprinosu procesu internacionalizacije i društvenom doprinosu, 
c) diplomu doktora farmaceutskih nauka i drugu dokumentaciju o stečenom obrazovanju u originalu ili ovjerenoj fotokopiji (kandidati koji su u inostranstvu stekli diplomu, prilažu nostrificiranu diplomu ili rješenje), 
d) listu objavljenih naučnih radova, kao i same radove u originalu ili elektronskoj formi sa vidljivim dokazima o objavljenosti istih, 
e) podatke o eventualnim nagradama i priznanjima u vezi sa odgovarajućom naučnom/umjetničkom oblasti, ako ih posjeduje, 
f) izvod iz matične knjige rođenih (original ili ovjerena kopija), 
g)  uvjerenje o državljanstvu (original ili ovjerena kopija - ne starije od 6 mjeseci)

U skladu sa članom 231. Statuta Univerziteta u Sarajevu, kandidat za izbor u akademsko zvanje docenta koji nije sudjelovao u realizaciji nastavnog procesa, a koji ispunjava sve uvjete za izbor, obavezan je da održi pristupno/ogledno predavanje. 
Akademsko osoblje na visokoškolskoj ustanovi bira se na određeni izborni period, izuzev redovnog profesora u naučno-nastavnom zvanju, koji se bira u trajno zvanje. 
Kandidati su obavezni u prijavi naznačiti akademsko zvanje i naučnu oblast za koju se prijavljuju. Dokumenti se dostavljaju u originalu ili u ovjerenoj kopiji. Konkurs ostaje otvoren 15 dana od dana objavljivanja. 
Nepotpune i neblagovremene prijave neće se razmatrati. 

Prijave se podnose na adresu:

Univerzitet u Sarajevu - Farmaceutski fakultet 
Zmaja od Bosne 8
71000 SARAJEVO 
Sa naznakom: „PRIJAVA NA KONKURS ZA IZBOR U AKADEMSKO ZVANJE NA NAUČNOJ OBLASTI NA KOJU SE PRIJAVLJUJE“ 

Kontakt osoba: Maja Skopljak (broj telefona: 033/586-584).

